text: Nýggja felagið hjá fyrrverandi neistaleikaranum eitur Kristiansand Topphåndball, og liggur í løtuni á sjeynda plássi í bestu norsku deildini, Rema 1000 deildini.
text: #000001
text: Tróndur Mikkelsen hevur seinastu fýra árini spælt við Neistanum, í næstfremstu deild í Danmark og í næstfremstu deild í Norra, við Viking Stavanger, sum farna summar skiftið navn til Ryger Håndball.
text: #000002
text: - Eg føli at eg havi ment meg nógv seinastu árini síðan eg fór til Danmarkar, og havi havt trý øgiliga ymisk ár. Nú er tíðin búgvin at leita mær á eitt hægri støði, sigur hann.
text: #000003
text: Eftir eitt ár í Danmark gekk leiðin til Stavanger í Norra, har hann hevur verið millum bestu leikarar í næstfremstu deildini. Hóast hann hevur skotið líka nógv mál sum hann plagar eru tað tvey ymisk kappingarár í Stavanger.
text: #000004
text: Vit gera hervið vart við, at journalisturin hevur leikt á liði saman við Tróndi Mikkelsen og spælir í felagnum sum hann skiftir til næsta kappingarár.
text: #000005
text: - Tað fyrsta árið í Stavanger lærdi eg at vinna aftur. Tað gjørdu vit ikki so nógv í Nyborg. Tá skuldi man venja seg við at tað snúði seg um stigini, og ikki bert um mína persónliga menning, sigur hann.
text: #000006
text: Tróndur greiðir frá at tað seinna árið í Stavanger var ørðvísi, og menti hann sum leiðara. Serliga tí, at tá Jónas Gunnarson Djurhuus ikki stýrdi álopinum longur, tí hann flutti til Danmarkar, kravdi tað meira av Tróndi.
text: #000007
text: - Eg hevði ein størri leiðsluleiklut tað árið, og tað er hevur verið gott hjá mær. Eg havi tikið meira ábyrgd nú, og hetta hevur havt nógv gott við sær, sigur hann. Nú er tíðin búgvin at taka lopið til bestu deildina, og eitt hægri støði, sigur hann.
text: #000008
text: Tróndur Mikkelsen ætlar at taka kongaplássið í Kristiansand, og er klárur at taka dystin við aðrar sum kundu hugsa sær tað sama.
text: #000012
text: - Óansæð hvør tað veðrur, so taki eg dystin upp, og eg farið eftir at seta meg á tað plássið, sigur hann avgjørdur.
text: #000015
text: Norska fremsta deildin er ikki millum tær bestu sum nú er, men tað kann skjótt broytast. Kolstad, sum stórsatsandi felagið í Tróndheimi eitur, hevur skrivað undir við fleiri av stóru norsku stjørnunum til næsta kappingarár. Sander Sagosen, Gøran Johannesen og Magnus Rød eru nakrir av leikarunum sum flyta til Tróndheim komandi tíðina, meðan norski landsliðsmálverjin Torbjørn Bergerud og strikuleikarin Magnus Gullerud longu eru komnir til felagið.
text: #000016
text: Tróndur gleðir seg til tær stóru uppgávurnar, og sigur at tað ikki bert er stuttligt, men eisini hevur tað aðrar ágóðar við sær.
text: #000017
text: - Eg síggi tað sum eitt stórt pluss tá man hugsar um landsliðshondbóltin hjá okkum. Tað er ofta ringt at umstilla seg tá man skal spæla ímóti einum liðið í næstbestu deildini í Norra, fyri síðan at møta Eysturríki næstu vikuna.
text: #000018
text: - Við at spæla á hægri støði so verður tað gerandisdagur at spæla ímóti stórum stjørnum, og betri leikarum. Tað kann einans gera tað betri og menna meg sum leikara, sigur hann avgjørdur.
text: #000019
text: Síðan Peter Bredstorff-Larsen gjørdist venjari hjá føroyska a-landsliðnum, hevur Tróndur verið ein lyklaleikari á liðnum. Hann skorar, verjir og leggur upp til mál, sum hann ikki hevði gjørt annað í lívinum. Tróndur er fegin um álitið hann hevur fingið frá venjaranum.
text: #000020
text: - Eg fekk, ella tók, ordiliga kjansin tá Peter bleiv venjari. Tað er ein kempi motivatión hjá mær at spæla á landsliðnum, og tað ger tað eisini stuttligt at spæla óansæð hvar tað er, sigur hann, og skoytir uppí:
text: #000021
text: - Tað er ein stórur heiður at spæla á landsliðnum, tað er avgjørt ikki nakað sum eg taki fyri givið.
text: #000022
text: Tróndur sigur at tað hevur verið serliga gott seinastu árini, tá tað kanska eru lættir dystir, ella umvent tungir dagar í gerandisdegnum í Stavanger.
text: #000023
text: - Tá man hugsar um landsliðið er tað ikki ringt at finna motivatiónina til at venja, ella at gera sítt allar besta, sigur hann, og leggur afturat.
text: #000024
text: - Sum venjarin plagar at siga við okkum, tann einasti mátin vit kunnu vinna fleiri landsdystir, er at vit allir menna okkum sum leikarar, tí vit eru so fáir. Aðrastaðni hevði onkur annar troka teg av liðnum.
text: #000025
text: Í øllum feløgum sum Tróndur hevur spælt við, hevur tað verið saman við øðrum føroyingum. Í Nyborg var hann saman við Pæturi Mikkjalsyni eitt ár, fyrsta árið í Stavanger var tað saman við Jónasi Djurhuus og Helga Hoydal, meðan Julian Kragesteen kom árið eftir tá teir báðir omanfyrinevndu leitaðu sær víðari.
text: #000026
text: Í Kristiansand verður hann eftir øllum at døma heldur ikki einsamallur føroyingur. Sum nú er, leika Pauli Mittún og Helgi Hoydal við komandi felagnum hjá Tróndi. Tað er nakað stuttligt við tí, heldur hann.
text: #000027